شەفەق نیوز/ سەرچەوەیگ ئەمنی لە پارێزگای میسان، ئمڕوو چوارشەممە، خەوەردا ک وەردەوەردە کەفتە ناوبەین ناڕەزایلیگ ک بارەگایل کۆمپانیایلیگ نەفتی لە پارێزگاگە گیر دانە وهیزەیلیگ ئەمنی.
سەرچەوەگە ئەرا ئاژانس شەفەق نیوز وت: تەقەکردن و وەردەوەردە کەفتە ناوبەین ناڕەزایلیگ داوای دامەزرانن کەن، وەگەرد هیزەیل ئەمنی لە قەزای کەحلا، ودیاری کرد ک ناڕەزایل بارەگای کۆمپانیای پترۆجاینای نەفتی لە میسان گیر هاوردن، وەرجەیەگ هیزە ئەمنیەیلە بچویچنێدەیان.
هەمیش دیاری کرد ک وەردەوەردیگ تر کەفتە ناوبەین ناڕەزایل وهیزەیل ئەمنی لە وەردەم دەروازەی کۆمپانیاییگ نەفتی تریش لە قەزای کەحلا.
ڤیدیۆی 1
